Open Office пропаганда -- ще има секс
Днес излезе нов update за Java-та. Пуснах го да се инсталира и ми направи впечатление, че още докато ме питаше дали да продължи имаше някакъв текст от сорта на "Изтеглете си Open Office -- беплатната алтернатива на MS Office". Ей така -- ни в клин, ни в ръкав. Странното е, че общо взето едното с другото няма много връзка, поне от гледна точка на обикновения юзер, който хабер си няма какво е Java, Sun и защо, аджеба, Sun рекламират Open Office.
Мен лично този тип пропаганда донякъде не ми харесва, защото е леко арогантна, макар и да е за добра кауза. Всъщност, може би, на принципа "Каквото повикало, такова се обадило" е добре да има малко замеряне на Microsoft с техния тип камъни.
Посланието продължава и на екрана за изчакване на инсталацията:
Очаква се след излизането на Windows 7 да излязат и нови версии на MS Office. В тази връзка: Разбирам напълно хората, които използват пиратски версии на word-a и т.н. -- все пак с него са свикнали, но по никакъв начин не мога да разбера как все още има хора, които плащат 500+ долара за MS Office при положение, че има напълно безплатна алтернатива в лицето на Open Office. Аз лично от две години го използвам него и съм напълно доволен.
Живот и здраве, в бъдеще изглежда, че Microsoft ще берат все повече и повече грижи в опитите си да продават своя офис пакет (а той всъщност им носи доста голяма част от приходите). Като гледам почти всички големи софтуерни компании са настръхнали срещу Microsoft и май (най-накрая) ще има секс и той ще започне точно на офис фронта.
Избирателната активност изглежда е над 70%
Миналият път (избори за ЕП) като гласувах към 11:00 точно брояха колко гласували има до момента и ги изкараха 65. Днес отидох към 12:00 и гласувалите бяха 200. Разликата е огромна и по всичко личи, че избирателната активност в крайна сметка ще е много по-висока спрямо миналите избори. Дано темпото се запази до края на изборния ден.
Изборите и най-малкото зло. Гласувайте!
"Боят настнана, тупкат сърца ни"
Дойде "време разделно", когато българския народ ще се раздели по партиен принцип.
С задоволство наблюдавам, че в последните дни се предвижда по-голяма активност в гласуването. Според някои социологически агенции може да достигне 60+%, което не се е случвало скоро. Още по-доволен съм, че и аз имам незначителен принос за това -- бая убеждаване падна на хора, които по принцип нямаха намерение да гласуват. В крайна сметка осигурих поне 3 допълнителни гласоподавателя -- малко е, но все е нещо.
Другият проблем с който се борех е да реша за кого да гласувам. Използвах проста логика базирана на следните правила / аксиоми:
всички български политици са маскари;
на България е необходимо стабилно парламентарно мнозинство и стабилно правителство.
Логичният избор за мен е ГЕРБ -- имат шанс за пълно мнозинство и съответно единствено те удовлетворяват условие 2. Не ги харесвам, както и всички останали партии, но за мен са най-малкото зло. На другата крайност са ДПС -- най-голямото зло. Много ми се иска да останат поне за един мандат извън власта.
Искам да помоля всички, които все още смятат да не гласуват: Моля ви, отделете 15 минути в неделя и отидете да гласувате. Няма значение за коя партия, стига да не е ДПС. Проявете малко уважение към себе си и собственото ви мнение и значимост и направете своя избор. Гласувайте!
Цените на имотите към 1 юли 2009
Този пост представя статистики събрани от imoti.net за цените на апартаменти в различни квартали на София + някои курорти. Явява се продължение на поредицата, на която последния беше “Цените на имотите към 02 май 2009“.
Люлин (~253 оферти)